Обавештење о обради личних података/Сагласност за обраду личних података 
У складу са чланом 15. Закона о заштити података о личности („Службени гласник РС“, број 87/18), обавештавамо Вас о следећем: 
Лични подаци које Агенција за управљање лукама (у даљем тексту: Агенција), као руковалац, прикупља од кандидата у поступку спровођења конкурса су: име и презиме, датум и место рођења, јединствени матични број грађана, адреса становања, контакт телефон и адреса електронске поште, подаци о образовању, подаци о радном искуству и други подаци који су садржани у документацији којом се доказује испуњавање услова за конкретно радно место. 
Обрада, односно прикупљање, бележење и разврставање личних података кандидата врши се у сврху процеса селекције кандидата и евентуалног запошљавања. 
Прикупљени лични подаци биће третирани као поверљиве информације. Приступ личним подацима имаће само запослени у Агенцији који су укључени у процес селекције кандидата (чланови Конкурсне комисије), односно запослени који с обзиром на послове радног места које обављају у Агенцији, треба да буду упознати са подацима и то само у обиму који је неопходан. 
Агенција ће предузети све потребне и неопходне мере ради заштите наведених података. У случају недозвољене обраде личних података, кандидату припадају права у складу са Законом о заштити података о личности. 
Подношењем пријаве на конкурс (са потребном документацијом) изјављујете да сте прочитали, разумели и прихватили ово Обавештење о обради личних података/Сагласност за обраду личних података и да сте овим путем дали своју сагласност за обраду наведених података од стране Агенције у сврху процеса селекције кандидата и евентуалног запошљавања. 
Кандидат има право да у сваком тренутку опозове пристанак за обраду личних података који су достављени Агенцији на овај начин и у сврху процеса селекције и евентуалног запошљавања. 

